
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2021)0803),
–	uzimajući u obzir članak 294. stavak 2. i članak 194. stavak 2. Ugovora o funkcioniranju Europske unije, u skladu s kojima je Komisija podnijela prijedlog Parlamentu (C9‑0468/2021),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir obrazložena mišljenja češkog Zastupničkog doma i češkog Senata, podnesena u okviru protokola br. 2 o primjeni načela supsidijarnosti i proporcionalnosti, u kojima se izjavljuje da nacrt zakonodavnog akta nije u skladu s načelom supsidijarnosti,
–	uzimajući u obzir mišljenje Europskog gospodarskog i socijalnog odbora od 19. svibnja 2022.[footnoteRef:1], [1:  	SL C 323, 26.8.2022., str. 101.] 

–	uzimajući u obzir mišljenje Odbora regija od 12. listopada 2022.[footnoteRef:2], [2:  	SL C 498, 30.12.2022., str. 83.] 

–	uzimajući u obzir Međuinstitucionalni sporazum od 28. studenoga 2001. o sistematičnijem korištenju metode za preinačavanje pravnih akata[footnoteRef:3], [3:  	SL C 77, 28.3.2002., str. 1.] 

–	uzimajući u obzir pismo od 2. veljače 2023. koje je Odbor za pravna pitanja uputio Odboru za industriju, istraživanje i energetiku u skladu s člankom 110. stavkom 3. Poslovnika,
–	uzimajući u obzir privremeni sporazum koji je odobrio nadležni odbor u skladu s člankom 74. stavkom 4. Poslovnika te činjenicu da se predstavnik Vijeća pismom od 20. prosinca 2023. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članke 110. i 59. Poslovnika,
–	uzimajući u obzir mišljenja Odbora za unutarnje tržište i zaštitu potrošača i Odbora za poljoprivredu i ruralni razvoj,
–	uzimajući u obzir izvješće Odbora za industriju, istraživanje i energetiku (A9‑0035/2023),
A.	budući da, prema mišljenju savjetodavne skupine pravnih službi Europskog parlamenta, Vijeća i Komisije, prijedlog Komisije ne sadrži suštinske promjene osim onih koje su kao takve u prijedlogu navedene, te da se prijedlog, što se tiče kodifikacije nepromijenjenih odredaba prethodnih akata i tih promjena, ograničava samo na kodifikaciju postojećih akata bez njihove bitne promjene:
1.	usvaja sljedeće stajalište u prvom čitanju, uzimajući u obzir preporuke savjetodavne skupine pravnih službi Europskog parlamenta, Vijeća i Komisije:
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

